
KLASA:350-01/26-01/01
URBROJ:2117-54-01-26-02
Dubrovnik, 05.10.2026

Javna ustanova Rezervat Lokrum na temelju odredbi članka 11. Zakona o pravu na pristup informacijama (Narodne novine br. 25/13, 85/15, 69/22, dalje u tekstu: ZPPI) i članka 39. stavka 1. Zakona o pomorskom dobru i morskim lukama (Narodne novine, broj 83/23, dalje u tekstu: ZPDML), objavljuje


POZIV
javnosti za sudjelovanje u postupku savjetovanja dostavom prijedloga i mišljenja
na Prijedlog plana upravljanja pomorskim dobrom na području posebnog rezervata šumske vegetacije Otok Lokrum za razdoblje od 2027. do 2031. godine


Sukladno članku 39. ZPDML javnim ustanovama za zaštićene dijelove prirode propisana je obveza donošenja Plana upravljanja pomorskim dobrom unutar zaštićenog dijela prirode za razdoblje od pet godina, kao i obveza provedbe javnog savjetovanja u trajanju od najmanje 30 dana, u skladu s propisom kojim se uređuje pravo na pristup informacijama.

Savjetovanje sa zainteresiranom javnošću provest će se u trajanju od 05. listopada do 05. studenog 2026. godine.
Prijedlog plana upravljanja pomorskim dobrom, zajedno sa svim prilozima, ovim Pozivom i obrascem za sudjelovanje u savjetovanju, objavljen je na službenoj mrežnoj stranici Javne ustanove Rezervat Lokrum (https://www.lokrum.hr/) u rubrici namijenjenoj savjetovanjima s javnošću, gdje je dostupan za preuzimanje tijekom cijelog trajanja savjetovanja.

Pozivamo Vas da dostavite svoje prijedloge, komentare i primjedbe na Prijedlog plana upravljanja pomorskim dobrom na području posebnog rezervata šumske vegetacije Otok Lokrum za razdoblje od 2027. do 2031. godine, na obrascu koji je sastavni dio ovoga Poziva, i to elektroničkom poštom na adresu info@lokrum.hr, poštom na adresu Javne ustanove Rezervat Lokrum (Vukovarska 8, 20 000 Dubrovnik) ili osobno u sjedištu Ustanove (Vukovarska 8, 20 000 Dubrovnik)

Obrazac za sudjelovanje u savjetovanju dostupan je na službenoj mrežnoj stranici Ustanove. Prijedlozi, komentari i primjedbe trebaju biti čitko i razumljivo napisani, uz jasno navođenje dijela Prijedloga plana upravljanja pomorskim dobrom na koji se odnose, te dostavljeni u gore navedenom roku. Radi mogućnosti očitovanja i eventualnog pojašnjenja, podnositelje se poziva da navedu svoje kontaktne podatke (adresu i/ili adresu elektroničke pošte), s time da nenavođenje kontaktnih podataka ne predstavlja razlog za nerazmatranje prijedloga.

Po završetku savjetovanja svi prijedlozi pristigli u propisanom roku bit će pregledani i razmotreni te će se o tome sastaviti Izvješće o savjetovanju s javnošću, koje sadrži zaprimljene prijedloge i primjedbe te očitovanja s razlozima za neprihvaćanje pojedinih prijedloga i primjedbi. Izvješće će biti objavljeno na službenoj mrežnoj stranici Javne ustanove i dostavljeno Upravnom vijeću kao tijelu koje donosi Plan, sve u skladu s člankom 11. stavkom 4. Zakona o pravu na pristup informacijama.

Na temelju pristiglih prijedloga sudionika savjetovanja formulirat će se konačni tekst Plana upravljanja pomorskim dobrom na području posebnog rezervata šumske vegetacije Otok Lokrum za razdoblje od 2027. do 2031. godine  o čijem će usvajanju raspravljati Upravno vijeće Javne ustanove Rezervat Lokrum kao nadležno upravljačko tijelo.

OBRAZAC
o savjetovanju sa zainteresiranom javnošću o Prijedlogu plana upravljanja pomorskim dobrom


	Naziv akta/dokumenta za koji se provodi savjetovanje:
Prijedlog plana upravljanja pomorskim dobrom na području posebnog rezervata šumske vegetacije Otok Lokrum za razdoblje od 2027. do 2031. godine

	Nositelj izrade akta/dokumenta: Javna ustanova Rezervat Lokrum 

	Obrazloženje razloga i ciljeva koji se žele postići donošenjem akta: Planom upravljanja pomorskim dobrom utvrđuju se planirane aktivnosti na pomorskom dobru i prioriteti njihove realizacije, izvori sredstava za njihovu realizaciju, plan održavanja pomorskog dobra u općoj upotrebi, plan gradnje građevina koje ostaju u općoj upotrebi, plan davanja dozvola na pomorskom dobru te plan nadzora ovlaštenika dozvola, a sve radi osiguravanja opće upotrebe, zaštite i unaprjeđenja pomorskog dobra. Budući da se Planom uređuju pitanja koja se odnose na interese fizičkih i pravnih osoba na zaštićenom području kojim upravlja Javna ustanova Rezervat Lokrum, provodi se savjetovanje radi prikupljanja informacija o interesima, stavovima i prijedlozima javnosti.

	Početak savjetovanja: 05. listopada 2026. godine
	Završetak savjetovanja: 05. studenog 2026. godine

	Podnositelj prijedloga i mišljenja (ime i prezime fizičke osobe, odnosno naziv pravne osobe za koju se podnosi prijedlog/mišljenje) te kontaktni podaci podnositelja (adresa i/ili adresa elektroničke pošte)

	


	Interes, odnosno kategorija i brojnost korisnika koje predstavlja (građani, udruge, broj članova udruge, poduzetnici…)
	



	Ime i prezime osobe koja je sastavila primjedbe ili osobe ovlaštene za zastupanje pravne osobe
	

	
Načelni prijedlozi i mišljenje na nacrt akta ili dokumenta


	

	
Primjedbe na pojedine članke ili dijelove nacrta akta ili dokumenta


	 

	Datum dostavljanja prijedloga i mišljenja

	

	Popunjeni obrazac dostaviti elektroničkom poštom na adresu info@lokrum.hr, poštom na adresu 
Javne ustanove Rezervat Lokrum (Vukovarska 8, 20 000 Dubrovnik) ili osobno u sjedištu Ustanove (Vukovarska 8, 20 000 Dubrovnik) zaključno s 5. studenoga 2026. godine do 24:00 sata.
Po završetku savjetovanja svi pristigli doprinosi bit će razmotreni te prihvaćeni ili neprihvaćeni, uz obrazloženja koja će biti sastavni dio Izvješća o savjetovanju s javnošću. Izvješće će biti objavljeno na internetskoj stranici Javne ustanove Rezervat Lokrum 
Osobni podaci navedeni u ovom obrascu obrađuju se isključivo u svrhu provedbe savjetovanja s javnošću i izrade Izvješća o savjetovanju s javnošću, a pravna osnova obrade je izvršavanje zadaće od javnog interesa (članak 6. stavak 1. točka) Opće uredbe o zaštiti podataka) u vezi s člankom 11. Zakona o pravu na pristup informacijama. U Izvješću o savjetovanju s javnošću objavljuju se zaprimljeni prijedlozi i primjedbe te očitovanja Ustanove, a ime i prezime podnositelja koji je fizička osoba objavljuje se samo ako je podnositelj to izričito naznačio u obrascu. Podaci se čuvaju u skladu s propisima o arhivskom gradivu, a podnositelj u svakom trenutku ima prava iz članaka 15. do 22. Opće uredbe o zaštiti podataka, koja može ostvariti na adresi info@lokrum.hr.
Označite ako ste suglasni s objavom svojeg imena i prezimena u Izvješću o savjetovanju s javnošću: DA □   NE □




image1.png
Adresa Vukovarska 8, Dubrovnik

a Javna ustanova OIB 09038784691, MB 03303462
P= - Rezervat Lokrum IBAN HR5924070001100019925




